የግብፅ የውጭ ጉዳይ ሚኒስትር ገንቢ ያልሆኑ አስተያየቶችን እየሰጡ ነው ሲሉ የውጭ ጉዳይ ቃል አቀባይ ወቀሱ
የውጭ ጉዳይ  ቃል አቀባይ አቶ መለስ ዓለም የግብፅ የውጭ ጉዳይ ሚኒስትር ሳሜህ ሽኩሪ ከስምምነት ውጭ የሆኑና ገንቢ ያልሆኑ አስተያየቶችን እየሰጡ ነው ሲሉ ወቀሱ፡፡ ቃል አቀባዩ ይኼንን ያሉት ዛሬ ግንቦት 2 ቀን 2010 ዓ.ም. በሰጡት ጋዜጣዊ መግለጫ ላይ ነው፡፡ካርቱም ሱዳን መጋቢት 28 ቀን 2010 ዓ.ም. የተካሄደው ድርድር ውጤታማ ሳይሆን ከቀረ በኋላ፣ ሚኒስቴሩ ለሌላ ውይይት ካይሮ ላይ ሚያዝያ 12 ቀን 2010 ዓ.ም. ሚኒስትሮቹ እንዲሰበሰቡ አሳስበው ነበር፡፡ይሁንና፣ የተለያዩ ሚዲያዎች ኢትዮጵያና ሱዳን ለሚኒስትሩ ጥሪ መልስ ሳይሰጡ እንደቀሩ ተዘግቧል፡፡ ሆኖም የሦስቱ አገሮች የውጭ ጉዳይ ሚኒስትሮች ግንቦት 7 ቀን 2010 ዓ.ም. በአዲስ አበባ ተገናኝተው ለመወያየት ቀጠሮ ይዘዋል ሲሉ ቃል አቀባዩ ተናግረዋል፡፡